Referat-2011-03-02

Referat fra oppstartsmøte nærproduksjon av video - Rica Hell 3. mars 2011

= **Møteplan** :=

**1000-1030: Velkommen, kort intro fra prosjektleder, presentasjonsrunde**
Geir ønsket alle deltakerne velkommen til prosjektet. Kort presentasjonsrunde (max 1 minutt per person):
 * Geir Maribu: HiST, prosjektleder for dette prosjektet. Arbeidet med pedagogiske videoer i 2 år, og da for det meste små videosnutter fra 5-15 minutter hver.
 * Hugo Nordseth: HiNT. Underviser i IKT for lærere og spilldesign. Har lite erfaring med produksjon av egne videopresentasjoner, men studentene i prosjektfaget Datastøttet læring har produsert ulike læringsvideoer for ulike formål.
 * Line Kolås, HiNT. Underviser på EVU-tilbudet IKT for lærere (som er samlingsbasert)og på bachelorstudiet i Spill og Opplevelsesteknologi (campusbasert). Er kommet litt igang med bruk av videosnutter i undervisningen, men har mye å lære ennå.
 * Svend Andreas Horgen: HiST, underviser nettbasert og campus, lager for tiden mange motivasjonsvideoer i ymse fag. Eksempel her: []
 * Atle Nes: HiST, underviser nettbasert og campus, kan bidra på teknisk side i prosjektet.
 * Lars Holand: Multimedieutvikler, Handelshøyskolen BI, jobber som prosjektleder innenfor videoproduksjon og systemutvikling.
 * Robin Munkvold, HiNT, Studieleder for fagområdene: Spill og opplevelsesteknologi, Multimedieteknologi, Geografi og Geografiske Informasjonssystemer (GIS), Har jobbet med flere prosjekter innen pedagogisk bruk av IKT. Er for øyeblikket prosjektleder for et annet NUV-støttet prosjekt: http://matikk2012.wikispaces.com/
 * Vegard Skipnes: BI, LearningLab, IKT-rådigver.
 * Anette Wrålsen: HiST, underviser nettbasert og campus. Har laget undervisningsvideoer før, mest som "miniforelesninger". Skal kjøre en pilot.
 * Bent Kure: Arbeider ved UiO. Prosjektleder for NUV-prosjektet "Læring rett i lomma" (ferdig)

**1030-1200: Hva prosjektet handler om. Vi går rett inn i kjernen av prosjektet og kjører to grupper med idédugnader (se mer info nedenfor)**
Referat fra gruppearbeidene finner du lenger nede på sida.

**1200-1230: Hva prosjektet handler om. Plenumsdiskusjon**
Gruppearbeidene ble presentert. I tillegg ble det noe diskusjon rundt disse temaene.

**1230-1300: Partnernes erfaring med video i læringen**

 * HiNT: Multimediastudiet har stor fokus på videoproduksjon med proff kvalitet. I IKT for lærere har vi et Multimediakurs for lærere som fram til i år var å lage en relativt proff videoproduksjon. Nå har vi lagt opp til et mer snarvideobasert opplegg.
 * HiST/AITeL: Det meste er laget de 2-3 siste årene. Korte tema-videoer som et tilbud til studentene uten at disse er satt inn i en pedagogisk kontekst. Videre er det laget en del "reklamevideoer" for fag.
 * BI:

**1400-1430: Vårt prosjekt starter der prosjektet "læring rett i lomma" sluttet. Bent Kure er med oss og kan gi nyttige innspill.**

 * Hvorfor skal vi bruke video?
 * Hva er gevinstene med å bruke video?
 * Er lange forelesninger nyttige og interessante?
 * Undersøkelse blant 900 studenter - foretrekker du korte (5min) opptak eller lange (45 min)? Ja for de flinke studentene spesielt, og det er en oppfatning av at studenter ikke klarer å følge lange innlegg, dette er ikke sikkert.
 * Produksjonslinje - enkelt opptak fram til bruk.
 * Hvordan reagerer lærerne på at man innfører et system for podcast? Det viser seg at holdningen er i ferd med å endres. Før ville ingen, nå vil de gjerne (UIS/UIO)
 * Opphavsrett: videoforelesninger med powerpoint som har med uavklarte bilder er ok å legge i LMS men powerpoint med video fra youtube er ikke lov å legge i et LMS. Musikk er også problematisk.

=== **1430-1530: Prosjektadministrativt: Arbeidsformer, fordeling av arbeid mellom partnere, hver partners prosjektplan med milepæler etc, planlegge piloter, oppfølging. Hva må vi ha på plass før høstsemesteret** === Geir innkaller til skypemøter + møte i starten av juni ved bruk av Doodle.

__Hvem gjør hva?__ (Geir skal fordele timer til de ulike oppgavene). Denne lista blir gjennomgått på første skype-møte. (HiNT) Research på dagens bruk av videosekvenser i læringsaktiviteter (HiNT og Bent) Pedagogisk teori og praksis rundt dette med bruk av video: Line kontakter Bent om dette. (HiST og BI) Undersøke metodikk, utstyr, programvare, produksjons- og distribusjonsformater, framvisningsutstyr etc for videoproduksjon og sette opp en plan for produksjonslinje og håndbok for produksjon av pedagogiske videoer. (HiST) Planlegge, sette opp og teste ut produksjonslinjer for video, dvs fra idé til produksjon til videoen er distribuert, delt med andre og brukt i en pedagogisk kontekst. Her inngår ting som hvordan lage dreiebok/storyboard, intro- og sluttbilder på videoen, lyd, konvertering til andre formater og annet visningsutstyr, distribusjon. (HiST) Plan for bruk av sosiale medier for markedsføring av prosjektet, for deling og for samarbeid med interesserte enkeltpersoner og institusjoner. (HiST) Opprette et medienettsted for deling av videoer (Alle) Planlegge og designe hvilke videoer som skal inngå i valgte fag og hvordan disse konkret skal brukes i læringsaktivitetene. (BI) Videoene våre skal distribueres med rettigheter av typen Creative Commons. Hvordan gjør vi det, hva gjelder etc. Hvem eier filmene? Hva med aktørene på filmene (lærere, studenter, andre), hvilke rettigheter gjelder for dem? Kan de stoppe bruken av en film? (BI) Lage avtaleutkast rettet mot lærere og mot studenter om bruken av og rettigheter til de produserte videoene (HiST) Struktur på wiki (Alle) Lage en milepælsplan for de ulike oppgavene nevnt ovenfor. Svend Andreas lurte på om vi bør gjøre en kartlegging på hvor mye video brukes i undervisningen pr idag, men det er usikkert hvilken hensikt dette vil ha.

Bent mener vi må ha fokus på målbare prosjektmål.

Lunsj til lunsj-møte i juni bør inneholde en praktisk del der vi prøver ut forskjellige teknikker.

**Plan for leveranser og tiltak**
Dette skal vi gjøre:
 * Identifisere **beste praksis** for bruk av video i ulike pedagogiske situasjoner
 * Lage en **produksjonslinje** for nærproduksjon og lavterskelproduksjon av video
 * Ta i bruk enkelt og billig utstyr og programvare slik at **læreren selv kan lage sine videosnutter** enten på kontoret foran PC-en, i et enkelt studio eller utendørs. På den måten motiveres lærer til å produsere læringsressurser som tjener studentene gjennom mer varierte og målrettete læringsaktiviteter.
 * Utarbeide **maler** som hjelper lærer å gjøre opptak, redigere og produserer video ved hjelp av maler og håndbok utarbeidet på forhånd
 * Samle **gode eksempler og veivisere** for hvordan selvlagede videoer kan brukes i en pedagogisk kontekst. Veiviserne og eksemplene bygges inn i en web-applikasjon og vil derfor fungere både som en idébank, et samarbeidssted og som en direkte hjelp når video skal produseres.
 * Tilby **teknisk hjelp** med valg av utstyr som videoopptaker, mikrofoner, stemmebruk, redigeringsverktøy, valg av filtyper, format, kvalitet etc.
 * Lage **videoer (meta-videoer) som demonstrerer** hvordan video enkelt kan produseres og brukes pedagogisk i fagene
 * Et **aktivt åpent nettsted** der alt vi har produsert av videoer, prosedyrer og erfaringer ligger fritt tilgjengelig for alle.
 * Bruke **sosiale nettverk** som Facebook, Twitter, blogg, wiki for å fremme delingskulturen, markedsføre det vi holder på med, invitere andre til å delta og til å bidra med egne erfaringer. Målet er å få vårt eget nettsted til å være et førstevalg for lærere som produsere egne læringsvideoer.
 * Hver **pilot skal produsere 10-20 videoer** . Dermed får vi også demonstrert at nærproduksjon av video er enkelt og at det er fort gjort. Med dette antallet vil videoene utgjøre en betydelig del av lærestoffet og vi er derfor godt i stand til å sjekke ut effekten det har på læringen.

Ett skypemøte settes av til fokus på forskning.

Forslag om workshop i juni! Lek og Lær.

**1530-1600: Økonomi, datoer for kommende partnermøter, Skype-møter, forskning/papers/konferanseinnlegg etc** Workshop? Forskningsspørsmål er viktig for å få generert forskning og HiNT trenger FoU-argumenter for å få finansiert egenandeler i prosjektet.

Husk muligheten for å abonnere på endringer på diskusjonsforumet.

Etikk og filosofi i arbeidslivet: Svend Andreas, Line, Hugo, Lars MAKVIS(E) - Motivasjon, Aktivitet, Konkretisering, Variasjon, Individualisering, Sekvensiering, Evaluering.

**Noen vesentlige spørsmål videre** :

Ulike innfallsvinkler til et fag kan være en måte å bruke video på, spesielt der målet ikke er definert ned i detaljerte læringsutbytter.

Er det mulig å tenke seg et "undervisningsformat" der man deler/strukturere undervisningen i temaer som kan filmes mellom studentaktiviteter - spesielt for gjenbruk/repitisjon?

Er nærproduksjon av video som "ferskvare" det vi egentlig ønsker, framfor gjenbruk?

Scenarioer - Hvem lager scanariene? Læreren, studenten, aktuelle saker fra nyhetsbildet, intervjuer.

=Referat fra gruppearbeidene=
 * A) Matematikk : **
 * Gruppa består av Anette, Geir, Bernt, Robin, Vegard, Atle
 * Læringsaktiviteter - et viktig fokus
 * Aktuelt tema (i denne settingen): Diskret matematikk - en matematikkdag
 * Motiverende video
 * Variasjon i undervisningen (der og da)
 * Visualiseiring (animasjoner)
 * Videoer med utgangspunkt i praktiske eksempler (bygninger, ...)
 * Studentproduserte videoer
 * Eksempelbase for mye brukte prosedyrer, f,.eks i matematikk, formingsfag
 * viktig å "passe på" at dette blir brukt / det tilpasses læringsaktivitetene
 * Sett fra studentenes perspektiv: Hva vil de ha?
 * Lage eksempler av typen "finn feil" supplert me d flervalgstest. Dette tvinger studentene til å jobbe med filmene.
 * Hvilke typer studenter er vår viktigste målgruppe? (de svake, de sterke, ...), ...
 * En hel dag med matematikk og oppgaver der videoer inngår, stasjonsbasert, dvs rullering
 * Plan for en matematikkdag: Tema: Hva er en funksjon?
 * Hva gjør lærer og hva gjør studenter på forhånd?
 * Hva skaper nyskjerrighet omkring temaet? Hva bygger opp omkring aktivitetene underveis? ...
 * Lage motivasjonsfilmer som antyder ting, f.eks relasjon mellom mennesker og sko, operatak og trapp, vanlig trapp og rulletrapp, heis . Poenget er at lærer kommer med "løsningen" i neste læringsøkt i diskusjon med studentene
 * I selve læringsaktiviteten: Starte med diskusjon rundt problemstillingen som er gitt i motivasjonsvidoe, Miniforelesniing som oppstart. Oppfølging på motivasjonsvideo
 * Videoene må støtte opp om læringsaktivitetene, ikke komme til erstatning.
 * Hva er formålet med videoene? 1) Få studentene til å møte til læringsaktiviteter 2) Tilbud til fu-studenter, dvs alt ligger på nett, 3) ...
 * Under øvingsaktiviteter gå rundt med mobilkamera og gjøre opptak, spørre studentene om hav som er problemet etc. Vise denne i fellesskap og diskutere dette.
 * "Mattenøtter"

Dilemmaer som diskuteres Eksemplifisering i et slikt fag er vesentlig Typisk dilemma: Hvordan bruke usannheter, men samtidig ikke lyve. Eks på bruk av video/lyd til evaluering: Se til f.eks Grainne Conole/Gilly Salmon. En gruppe lager en problemstilling mha video, mens andre grupper lager svaralternativene/innleveringen av oppgave som videoer. Medietrening Refleksjoner i etterkant (eks: Adecco) Sette ord på ting, og vise video av diskusjoner der alternativene blir diskutert. - filme lærer/student i undervisningen (uvaner osv)
 * B) Filosofi og etikk i arbeidslivet **

// Ulike læringsløp i produksjonslinjen // 1. forberedelse - prevideo til motivasjon/refleksjon - stille spørsmål ikke svar 2. læringsfase - deles opp pedagogiske prinsipper - innfallsvinkler (drill og øvelse, presentasjon (fakta/fiksjon), veiledning (hjelp underveis), spill (entertainment/opplevelse) - eks youtube funksjon med personA/PersonB/PersonC - branching, demonstrasjon (how-to), utforsking/problemløsning, simulering, diskusjon, samarbeid) 3. etterarbeid - postvideo - repitisjon/oppsummering 4. vurdering - testvideo -

// Utfordring - Hvordan bruke video til vurdering? // - Videoblogg som vurderingsform - Bakomfilm om videoproduksjon - riktig løfteteknikk (bakomfilmen viser andre aspekter av aktiviteten) - Observasjon i klasserom, filming av deltakelse i aktiviteter. - Hvordan blir du oppfattet av andre? Diskusjoner i etterkant. (Marte Meo)